Gnome-Rhône 14N

**Gnome-Rhône 14N** – dvieilis, oru aušinamas 14 cilindrų radialinis (žvaigždinis) variklis, suprojektuotas ir gamintas Prancūzijos įmonės „Gnome-Rhône". „14N" buvo modelio „14K" modifikacija. Tarpukariu variklis buvo montuojamas į Prancūzijoje gamintus orlaivius, eksportuojamas į Nyderlandus ir Lenkiją, Antrojo pasaulinio karo metais buvo naudojamas Vokietijoje ir Italijoje gamintuose lėktuvuose.

## Konstrukcija ir gamyba
„Gnome-Rhône“ modelį „14N" išleido atsižvelgdama į kritiką dėl ankstesnio modelio „14K" patikimumo. Modelyje „14N" buvo iš esmės atnaujinta variklio konstrukcija, stūmoklių ir vožtuvų gamybai imtos naudoti patikimesnės medžiagos, aušinimo paviršius padidintas 39%.

Modelis „14N" buvo pristatytas 1937 m. ir netrukus buvo pradėtas montuoti į kelius orlaivių modelius. 1939 m. atlikti nedideli patobulinimai leido padidinti suspaudimo laipsnį nuo 6,1:1 iki 6,8:1, dėl to padidėjo variklių galia.

14N buvo toliau tobulinamas. Sekančiu tapo modelis „*Gnome-Rhône 14R*" su 2 pakopų kompresoriumi. Šis modelis pradėtas plačiau naudoti tik po Antrojo pasaulinio karo, nes modernizuotų variklių gamyba Prancūzijoje buvo uždrausta pagal paliaubų su Vokietija sąlygas.

1938 m. variklio gamybos licencija buvo parduota Koventryje įsikūrusiai britų firmai „Alvis" (angl. *Alvis Car and Engineering Company Ltd.).* Japonijos gamintojas „Mitsubishi", 1936 m. įsigijęs modelio 14K licenciją, nuo 1942 m. savo gamintuose varikliuose naudojo daug sprendimų iš modelio „14N".

Po karo įmonę perėmusi korporacija „SNECMA" toliau mėgino tobulinti šį modelį. Gaminti variantai Snecma 14N 54/55, 66/67, 68/69 ir 70/71, tačiau jie nebuvo sėkmingi dėl populiarėjančių reaktyvinių ir turbosraigtinių variklių. Viso 1945 - 1954 m. buvo pagaminta apie 500 tokių variklių.

Pokariu 14R taip pat evoliucionavo į 28 cilindrų didelės galios variklį „Gnome-Rhône 28T-1". Tai iš esmės buvo du varikliai „14R", montuojami užpakalinėmis dalimis vienas į kitą, kurie suko bendraašius, priešingomis kryptimis besisukančius sraigto velenus. 

## Variantai

*Duomenys iš:* Aircraft engines of the World 1945 m., Aircraft engines of the World 1946 m.

* 14N-2, besisukantis į kairę, 770 kW (1050 AG)
* 14N-3, į dešinę besisukantis modelio „2" variantas
* 14N-10, besisukantis į kairę, 670 kW (910 AG)
* 14N-11, į dešinę besisukantis modelio „10" variantas
* 14N-16, besisukantis į kairę, 688 kW (935 AG)
* 14N-17, į dešinę besisukantis modelio „16" variantas
* 14N-20, besisukantis į kairę, 835 kW (1135 AG)
* 14N-21, į dešinę besisukantis modelio „20" variantas
* 14N-44, besisukantis į kairę, 770 kW (1050 AG S)
* 14N-45, į dešinę besisukantis modelio „44" variantas
* 14N-48, besisukantis į kairę, 870 kW (1180 AG)
* 14N-49, į dešinę besisukantis modelio „48" variantas
* 14N-50, besisukantis į kairę, 1000 kW (1400 AG)
* 14N-54, besisukantis į kairę, 920 kW (1250 AG)
* 14N-55, į dešinę besisukantis modelio „54" variantas
* 14N-58, besisukantis į kairę, 870 kW (1180 AG)
* 14N-59, į dešinę besisukantis modelio „58" variantas

## Naudojimas
Gnome-Rhône 14N modelio varikliai buvo naudojami Prancūzijoje, taip pat Italijoje, Vokietijoje, Lenkijoje, Nyderlanduose gamintuose lėktuvuose, tiek naikintuvuose, tiek bombonešiuose bei transportiniuose lėktuvuose: 
* Amiot 150 BE
* Amiot 351
* Amiot 354
* Bloch MB.131
* Bloch MB.151
* Bloch MB.152
* Bloch MB.155
* Bloch MB.170
* Bloch MB.174
* Bloch MB.175
* Bloch MB.220
*Breguet 730
* Breguet 891R Mars (2 × 14R)
* Dornier Do 17 (modelis "K", Jugoslavijos KOP)
* Dornier Do 215 V2 (tik prototipas)
* Dewoitine D.338
* Farman F.222
* Latécoère 611
* Lioré et Olivier LeO 45
*LWS-3 Mewa
* Sud-Est SE.161 Languedoc
*Dornier Do 17K
*LACAB GR 8
*Renard R-32
* Messerschmitt Me 323
* Koolhoven F.K.58
*PZL P.24
*PZL.43 Czajka
*PZL.46 Sum
*PZL.37 Łoś
* SNCAO CAO.700 (2 x 14N-48 + 2 x 14N-49)
*Breda Ba.65
*Breda Ba.88
*Savoia-Marchetti SM.79B
*Savoia-Marchetti SM.84
*Savoia-Marchetti SM.88

## Techniniai duomenys (14N-48)

*Duomenys iš:* Aircraft engines of the World 1945 m.

**Bendri parametrai**

* **Tipas:** Keturiolikos cilindrų dvieilis oru aušinamas stūmoklinis žvaigždinis variklis
* **[[Vidaus degimo variklio cilindro skersmuo|Cilindro skersmuo]]:** 146 mm
* **[[Vidaus degimo variklio stūmoklio eiga|Stūmoklio eiga]]:** 165 mm
* **Darbinis tūris:** 38,67 l
* **Ilgis:** 1480 mm
* **Diametras:** 1290 mm
* **[[Variklio sausas svoris|Sausas svoris]]:** 620 kg

**Komponentai**

* **Vožtuvai:** du įsiurbimo ir du išmetimo vožtuvai cilindrui, viršutiniai
* **[[Kompresorius]]:** vieno greičio vieno laipsnio centrifugos tipo kompresorius
* **Kuro sistema:** „Stromberg" tipo karbiuratorius
* **Kuro tipas:** 87 oktanų benzinas
* **Tepimo sistema:** slėginė, 480 kPa (70 psi)
* **Aušinimo sistema:** oru aušinama
* **[[Reduktorius]]**: 0,5:1 planetarinis reduktorius

**Galios duomenys**

* **Galia:**
** **Kilimo:** 870 kW (1180 AG) esant 2650 aps/min, jūros lygyje
** **Kovinė:** 780 kW (1060 AG) esant 2400 aps/min, 3900 m aukštyje
** **Nominali:** 630 kW (850 AG) esant 2100 aps/min 3900 m aukštyje
** **Specifinė:** 22,45 kW/l
* **Suspaudimo laipsnis:** 6,8:1
* **Galios ir masės santykis:** 1,4 kW/kg

## Panašūs varikliai

* Pratt &amp; Whitney R-1830, analogiškas variklis, kartais naudotas kaip alternatyva prancūziškam varikliui „14N".
* BMW 801
* Bristol Hercules
* Bristol Taurus
* Fiat A.74
* Mitsubishi Kinsei
* Nakajima Sakae
* Piaggio P.XIX
* Shvetsov ASh-82 - licencinė kopija, gaminta SSRS
* Tumansky M-88 - licencinė kopija, gaminta SSRS
* Wright R-2600

## Literatūra

* (EN) Ciglic, Boris and Dragan Savic. *Dornier Do 17 - The Yugoslav Story: Operational Record 1937-1947*. Belgrade: Jeroplan Books, 2007.
* (EN) Danel, Raymond and Cuny, Jean. *L'aviation française de bombardement et de renseignement 1918-1940* Docavia n°12, Editions Larivière, 1980
*(EN) High-rated radials, *Flight*, vol. 31, no 1477,‎ 15 avril 1937, http://archive.wikiwix.com/cache/index2.php?url=https%3A%2F%2Fwww.flightglobal.com%2Fpdfarchive%2Fview%2F1937%2F1937%2520-%25200982.html 
* (FR) Léglise, Pierre, dessins de J. Gaudefroy, *Les moteurs français au seizième Salon de Paris*, L'Aéronautique, Gauthier-Villars, Paris, (ISSN 0755-8414), janvier 1939, no 236, IIe Partie. Industrie privée, p. 17-20, Gnome-Rhône (Société des Moteurs Gnome et Rhône), Gallica Bnf
* (FR) Laugier, Robert, Bodemer, Alfred, *Les moteurs à piston aéronautiques français*, Éditions Larivière, coll. «Docavia» (no 24 & 25), 1987

## Išnašos